Document ID: 31997R0314

Uredba Komisije (ES) št. 314/97
z dne 20. februarja 1997
o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske Skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 418/96 [2], in zlasti člena 11 Uredbe,
ker se v skladu s členom 11(1) Uredbe (EGS) št. 2092/91 proizvodi, ki se uvažajo iz tretje države, lahko tržijo samo, kadar izvirajo iz tretje države, ki je na seznamu, pripravljenem v skladu s pogoji odstavka 2 navedenega člena; ker je bil ta seznam določen v Prilogi k Uredbi Komisije (EGS) št. 94/92 [3], kakor je bila spremenjena z Uredbo (ES) št. 522/96 [4];
ker so Argentina, Madžarska in Švica zaprosile Komisijo, da spremeni pogoje njihove vključitve na seznam, predviden v členu 11(1) Uredbe (EGS) št. 2092/91, in predložile potrebne informacije v skladu s členom 2(2) Uredbe (EGS) št. 94/92;
ker je Nizozemska zaprosila, da se Skal doda kot eno izmed kontrolnih organov na Madžarskem; ker je Nizozemska predhodno ocenila ta kontrolni organ in je Komisija prošnjo posredovala madžarskim organom oblasti; ker je Madžarska soglašala z vključitvijo navedenega kontrolnega organa;
ker je preučitev predloženih informacij pripeljala do ugotovitve, da so zahteve enakovredne tistim, ki izhajajo iz zakonodaje Skupnosti;
ker je zaradi jasnosti primerno, da se v tej uredbi zagotovi celoten seznam tretjih držav, sprejetih na podlagi ureditve iz člena 1 Uredbe (EGS) št. 2092/91;
ker je treba za izvajanje ureditve za vsako tretjo državo opredeliti organe, ki so zadolženi za izdajanje potrdil o kontrolnem pregledu iz člena 11(1)(b) Uredbe (EGS) št. 2092/91;
ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št. 2092/91,
SPREJELA NASLEDNJO UREDBO:
Člen 1
Priloga k Uredbi (EGS) št. 94/92 se nadomesti s Prilogo k tej uredbi.
Člen 2
Ta uredba začne veljati 1. marca 1997.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. februarja 1997

Labels: 3
17
5
6